ai4bharat/Pralekha huggingface dataset:
وزارت دفاع
گوابحری مذاکرہ۔ 2018
نئی دہلی ،11اکتوبر :بحری ہمسائیوں کے ساتھ دوستانہ تعلقات استوارکرنے کی غرض سے بھارتی بحریہ ، بحریہ جنگی کالج واقع گواکے توسط سے 16اکتوبر ، 2018کو ‘گوابحری مذاکرہ۔2018’کا اہتمام کرنے جارہی ہے ۔یہ تقریب 2017میں گوامیں منعقدہ بحری اجتماع کے سلسلے کاایک حصہ ہے اور توقع کی جاتی ہے کہ اس مذاکرے میں بحرہند سے مربوط 16 ممالک کے سینیئربحری افسران شرکت کریں گے ۔ بحرہند سے مربوط ان 16ممالک میں انڈونیشیا، ملیشیا ، سنگاپور، اور تھائی لینڈ ،جنوب مشرقی ایشیا سے تعلق رکھتے ہیں ۔ بنگلہ دیش میانماراورسری لنکا بھارت کے قریبی ہمسایہ ہیں ۔ سیشلز ، ماریشس اورمالدیپ جزائرپرمشتمل ممالک ہیں اورعمان مشرقی ایشیا کے تحت آتاہے اورجنوبی افریقہ ،مڈغاسکر، کینیا ، تنزانیہ اورموزمبیق افریقی ممالک ہیں ۔
اس مذاکرے کے اہتمام کا مقصد علمی عمدگی کا حصول اور بھارت کے بحری ہمسایوں کے مابین نظریات وخیالات کا تبادلہ ہے ۔ یہ مذاکرہ بحرہند کے خطے میں پڑنے والے ممالک کی بحریاوں کے سینیئر بحریہ نمائندگان کے مابیں باہمی گفت وشنید کا موقع فراہم کریگااور یہ تمام شخصیات مشترکہ بحری مفادات پر تبادلہ ٔ خیالات کرسکیں گی ۔ بحرہند 21ویں صدی کے کلیدی منظرنامے میں مرکزی حیثیت کا حامل ہے ۔ یہ مذاکرہ تمام متعلقہ شراکت داروں کو یکجاکرنے میں ایک مثبت کرداراداکریگااور یہ تمام شراکت داربحری ڈومین میں کلیدی حکمت عملیوں ، پالیسیوں اور ان کے نفاذ میں اہم کردار کے حامل ہیں ۔
شمالی گواکے سرسبز ماحول میں اس مذاکرے کااہتمام کیاجائیگا۔ آئی این ایس منڈووی ، نزدیک میں واقع اگوڈاقلعہ وغیرہ بحری تاریخ سے مناسبت رکھتے ہیں اور گواکی ثقافت اورروایات کے امین ہیں ۔ اوریہ تمام چیزیں دوسری صدی قبل مسیح سے متعلق ہیں ۔ ماضی کے ساتھ اپنا رشتہ برقراررکھتے ہوئے مستقبل کی جانب اپنا دریچہ واکرتے ہوئے یہ مقام اس منصوبہ بندگفت وشنید کو ایک منفرد آہنگ عطاکریگا ۔
اس یک روزہ مذاکرے کا موضوع ‘‘آئی اوآرمیں مستحکم ترین بحری شراکت داری کا فروغ ’’ہے ۔مذاکرے کے تحت آئی اوآربحریاؤں کے مابین صلاحیت سازی پرتوجہ مرکوز کی جائیگی تاکہ ابھرتی ہوئی بحری چنوتیوں کا سامنا کیاجاسکے اور شراکت داربحری ایجنسیوں کے مابین باہمی ربط وضط اضافے کے لئے امداد باہمی پرمبنی حکمت عملیوں پرتبادلۂ خیالات عمل میں آسکیں ۔
اس مذاکرے کے دوران معروف مقررین ان اہم موضوعات پراپنے نظریات وخیالات کا اظہارکریں گے بعد ازاں موضوع پرمبنی تبادلہ خیالات عمل میں آئیں گے ۔ مذاکرے سے متعلق غیررسمی میٹنگوں اور سماجی تقریبات کا بھی اہتمام کئے جانے کا منصوبہ بنایاگیاہے تاکہ بہترتال میل قائم ہوسکے اور مشترکہ تشویش کے موضوعات پر افزوں طورپر توجہ دی جاسکے ، شفافیت کا راستہ ہموار ہو اور دوستانہ جذبے کو فروغ ہو۔ مذکورہ مذاکرے کا افتتاح بحری عملےکے سربراہ ایڈمیرل سنیل لانبا، پی وی ایس ایم ، اے وی ایس ایم ، اے ڈی سی کریں گے ۔
وزارات ثقافت
‘وندے بھارتم’ کی سگنیچر ٹیون جاری
وزارت ثقافت کو یوم جمہوریہ 2022 کے دوران اپنے مثالی اقدامات کیلئے خصوصی انعامی ٹرافی سے نوازا گیا
نئی دہلی:22 فروری،2022۔آزادی کے امرت مہوتسو کے تحت ایک جشن میں ‘‘ایکم بھارتم’’ کے نام سے بین الاقوامی یوم مادری زبان کے موقع پر ایک ثقافتی شام کے ساتھ آج  ثقافت کی وزارت کے ذریعے آئی جی این سی اے، دہلی میں ایک پروگرام منعقد کیا گیا۔ گریمی ایوارڈ یافتہ ریکی کیج اور آسکر کے دعویدار بکرم گھوش کی کمپوز کردہ ‘‘وندے بھارتم’’ کی سگنیچر ٹیون ثقافت اور اُمور خارجہ کی وزیر مملکت محترمہ میناکشی لیکھی نے جاری کیا، اس کے بعد ان فنکاروں کا میوزیکل کنسرٹ ہوا۔
‘‘وندے بھارتم’’ گانا وزارت ثقافت کے نرتیہ اُتسو وندے بھارتم کیلئے تیار کیا گیا تھا جسے راج پتھ نئی دہلی میں قومی یوم جمہوریہ تقریب 2022 کے لئے پیش کیا گیا تھا۔
اس موقع پر دیگر افراد کے علاوہ ثقافت کی وزارت کے سکریٹری جناب گووند موہن، گریمی ایوارڈ یافتہ ریکی کیج اور طبلہ نواز بکرم گھوش موجود تھے۔
ثقافت اور اُمور خارجہ کی وزیر مملکت محترمہ میناکشی لکھی کے ذریعے ‘وندے بھارتم’ گانے کی رسمی ریلیز کے بعد وندے بھارتم گانے کے موسیقار ریکی کیج اور بکرم گھوش کی دلکش لائیو پرفارمنس نے سب کو اپنی سحر میں گرفتار کرلیا۔
تقریب سے خطاب کرتے ہوئے محترمہ میناکشی لیکھی نے بھارتی ثقافت کے عظیم گروؤں کو خراج تحسین پیش کیا، جنہوں نے زمانے سے ہماری ثقافت کی حفاظت اور تحفظ میں مدد کی ہے۔ محترمہ میناکشی لیکھی نے مزید کہا کہ ہماری ثقافت ہماری میراث ہے اور ہمیں اسے آگے لے جانے کیلئے نوجوانوں کی حوصلہ افزائی کرنی چاہیے۔
وندے بھارتم نغمے کی بھرپور تعریف کرتے ہوئے محترمہ میناکشی لیکھی نے کہا کہ یہ ہمیں وندے ماترم کے جذبے کی یاد دلاتا ہے جس نے ہم وطنوں کو اپنی آزادی کیلئے لڑنے کی ترغیب دی اور جس طرح ہمارے آباء واجداد نے ایک آزاد ہندوستان کا خواب دیکھا تھا بالکل اسی طرح ہمیں آنے والے 25برسوں میں ایک نئے بھارت کے وِژن کو حقیقت بنانے کیلئے خواب دیکھنا ہے۔ ہم آزادی کے 75سال کی یاد میں آزادی کا امرت مہوتسو منارہے ہیں اور ہوسکتا ہے کہ وندے بھارتم ہماری طاقت ہو کیوں کہ ہم India@100کے لئے نئی بلندیوں کی جانب کام کررہے ہیں۔
پروگرام سے خطاب کرتے ہوئے جناب گووند موہن نے کہا کہ وندے بھارتم، نرتیہ اُتسو کی کامیابی اُن 480 نوجوان اداکاروں اور 4 موسیقاروں کو خراج تحسین ہے جنہوں نے پورے تصور کو ایک ساتھ رکھا اور ملک کے صدر اور وزیراعظم جیسی شخصیات کی موجودگی میں راج پتھ پر ایک بہترین پرفارمنس پیش کی۔ انہوں نے مزید کہا کہ ثقافت کی وزارت کے نئے اقدامات جیسے وندے بھارتم اور کلا-کمبھ ورکشاپ میں تیار کیے گئے اسکرال ثقافت کی جمہوریت سازی کے جذبے کی بہترین مثالیں ہیں جو اب ملک میں ثقافتی منظرنامے کو اپنی گرفت میں لے رہی ہے۔
دونوں موسیقاروں، ریکی کیج اور بکرم گھوش نے مشترکہ طور پر کہا کہ یہ ان کیلئے بیحد اعزاز کی بات ہے کہ انہوں نے وندے بھارتم کیلئے اسکور دیا جو کہ موسیقی کا ایک بہت ہی بھرپور حصہ ہے اور ہندوستانی روایات پر مبنی ہےلیکن اس میں جدیدخصوصیات اور فیوزن بھی ہے۔
وزارت دفاع نے یوم جمہوریہ تقریب 2022 کے دوران اس کی مثالی کوششوں کا اعتراف کرتے ہوئے وزارت ثقافت کو خصوصی ٹرافی پیش کی۔
منی فوڈ فیسٹول میں ملک بھر سے آنے والی پکوانوں کے ساتھ خوبصورت شام کااختتام ہوا۔ پروگرام میں متعدد نامور شخصیات، فنکاروں، مشہور شخصیات اور میڈیا کی موجودگی دیکھی گئی۔
-----------------------
ش ح۔م ع۔ ع ن
U NO: 1903
(Visitor Counter : 119
صحت اور خاندانی بہبود کی وزارت
کووڈ-19 کی تازہ ترین صورتحال
ہندوستان نے ایک ہی دن میں 86 لاکھ 16 ہزار ویکسین ڈوزیز لگا کر دنیا میں اب تک کاسب سے بڑا سنگ میل حاصل کیا ہے
ملک گیر ٹیکہ کاری مہم کےتحت اب تک 28 کروڑ 87 لاکھ سے زیادہ ویکسین لگائی جاچکی ہے۔
گزشتہ چوبیس گھنٹوں کے دوران بھارت میں42640 نئے معاملے درج کئے گئے۔
جس میں 91 دنوں میں 50 ہزار تک کمی واقع ہوئی ہے۔
لگاتار 79 ویں دن زیر علاج مریضوں کی تعداد7 لاکھ سے بھی کم رہی۔بھارت میں اب زیر علاج مریضوں کی تعداد کم ہو کر 662521 ہوگئی۔
اب تک ملک میں28926038 لوگ صحت یاب ہوئے۔
گزشتہ چوبیس گھنٹوں کے دوران81839 مریض صحت یاب ہوچکے ہیں۔
لگاتار 40 ویں دن یومیہ نئے معاملات کی تعداد شفایاب ہونے والے یومیہ معاملات سے کم رہی۔
صحتیابی کی شرح بڑھ کر 96.49 فیصد ہوگئی۔
ہفتہ وار متاثرہ افراد کی شرح 5 فیصد سے کم رہی اور سردست یہ 3.21 فیصد ہے۔
متاثر پائے جانے والے افراد کی یومیہ شرح 2.56 فیصد رہی جو کم ہو کر لگاتار 15 ویں دن 5 فیصد سے بھی کم ہے۔
طبی جانچ صلاحیت میں بڑے پیمانے پر اضافہ کیاگیا اور مجموعی طور پر 39.04 کروڑ ٹیسٹ منعقد کئے گئے۔
پیٹرولیم اور قدرتی گیس کی وزارت
پردھان منتری اجولا یوجنا کے تحت سلنڈروں میں دوبارہ گیس بھرا جانا
نئی دہلی،26/ جون۔پیٹرولیم اور قدرتی گیس کے مرکزی وزیر جناب دھرمیندر پردھان نے آج راجیہ سبھا میں ایک تحریری جواب میں بتایا کہ 20 جون2019 کو تیل مارکیٹنگ کمپنیوں نے پردھان منتری اجولا یوجنا کے تحت7 کروڑ23 لاکھ سے زیادہ ایل پی جی کنکشن جاری کئے۔
تیل مارکٹنگ کمپنیوں نے اطلاع دی ہے کہ مئی 2019 تک ،پی ایم یو وائی کے تحت 1.67کروڑ اور 1.45 کروڑ مستفیدین نے بالترتیب 4 اور 5 مرتبہ سلنڈروں کے لئے دوبارہ گیس خریدی۔ تیل مارکٹینگ کمپنیوں نے بھی اطلاع دی ہے کہ پی ایم یو وائی کے تحت تقریباً 86 فیصد مستفیدین نے جو کم از کم ایک سال پرانے ہوگئے ہیں، دوسری مرتبہ گیس سلنڈروں میں گیس بھرنے کے لئے واپس ہوئے۔
او ایم سیز نے اطلاع دی ہے کہ پی ایم یو وائی مستفیدین کو شامل کرتے ہوئے کچھ ایجنسیوں ،ا داروں اور تنظیموں کی طرف سے سروے اور مطالعات کئے گئے ہیں۔ پی ایم یو وائی مستفیدین بہت سے عوامل کی بنا پر ایل پی جی کے استعمال پر انحصار کرتے ہیں۔ ان عوامل میں فوڈ ہیبٹس، پکانے کی عادتیں، ایل پی جی کی دستیابی اور رسائی ، ایل پی جی کی قیمت،مفت لکڑی کی دستیابی اور گوبر وغیرہ شامل ہے۔
سائنس اور ٹیکنالوجی کی وزارت
ڈبرو گڑھ میں جی 20 آر آئی آئی جی کانفرنس میں ایک دیر پا اور سرکولر بائیو معیشت کی تعمیر پربحث کی جائے گی
جی 20 اراکین، مہمان ممالک اور بین الاقوامی تنظیموں کے مندوبین، اور سائنسی برادری کے مدعو شرکاء 23 سے 24 مارچ کو آسام کے ڈبروگڑھ میں منعقد ہونے والی جی 20 تحقیق و اختراع پہل گروپ  کانفرنس میں ایک دیر پا سرکولر بائیو معیشت کی تعمیر کے طور طریقوں پر کا غور و فکر کریں گے ۔
سائنس اور ٹیکنالوجی کے محکمے کے سکریٹری ڈاکٹر ایس چندر شیکھر اور جی 20 آر آئی آئی جی کے صدر اس کانفرنس کی کارروائی کی قیادت کریں گے۔ جی 20 کے اس تحقیق و اختراع پہل گروپ  کانفرنس کا انعقاد بائیو ٹیکنالوجی محکمہ ، سائنس اور ٹیکنالوجی کی وزارت ، حکوت ہند کے نظم و ضبط کے ذریعہ کیا جاتا ہے۔ اس کانفرنس میں تقریباً 100 مندوبین اور مدعوین کی شرکت متوقع ہے۔
اس پروگرام کے ذریعہ اہم شرکاء یکجا ہوں گے جس میں قومی اتھارٹیز اور جی 20 اراکین کے ماہرین شامل ہوں گے جو اس موضوع پر منصوبہ تیار کرنے ، نئے منصوبوں کے قیام اور موجودہ پروگراموں کے بندوبست کے لئے ذمہ دار ہوں گے ۔اہم شعبوں میں زراعت میں چیلنجوں اور مواقع ، صنعتوں کی صفر کاربن اخراج اور حیاتیاتی توانائی اور حیاتیاتی وسائل کے بندوبست شامل ہوں گے ۔ اس کانفرنس میں قومی اور علاقائی پروگراموں اور ملک کے تجربات، انضباتی ماحول اور عوامی نجی شعبے کا تعاون ،وسائل پر مبنی کارکردگی ،دیرپا اور زیادہ سے زیادہ سرکولر بائیو پر مبنی ٹیکنالوجیز ، مصنوعات کو تیار کرنے میں تحقیق و ترقی اور اختراع کے کردار اور جی20 ممبران کے درمیان مخصوص موضوعاتی شعبوں پر تعاون کے معاملے پر غورو فکر کیا جائے گا ۔
باہمی بات چیت کے اس سیشن سے 3 پیز سمیت تمام اہم اسٹیک ہولڈرز کے درمیان سرگرم شمولیت کو مزید فروغ ملے گا اور اس طرح جامع پالیسی سازی کے نقطہ نظر کی طرف بڑھنے میں مدد ملے گی جو مختلف شعبوں میں سرکلر بائیو اکانومی ماڈلز کو مرکزی دھارے میں لانے کے لیے ایک تصوراتی فریم ورک فراہم کرے گا۔ جی20 ممبران اور اسٹیک ہولڈرز کے درمیان تعاون اور شراکت داری ایک سرکلر بائیو اکانومی کی تعمیر کے لیے عالمی کوششوں کو تقویت دے گی۔
۔ ۔ ۔ ۔ ۔ ۔ ۔ ۔ ۔
(ش ح۔ع ح۔ ر ب (
U. No. : 3165
(Visitor Counter : 69
وزارت دفاع
مغربی بیڑے کی کمان میں تبدیلی
ریئر ایڈمیرل سمیر سکسینا، این ایم نے سوارڈ آرم کے فلیٹ کمانڈر کا عہدہ سنبھالا
نئی دہلی 27 دسمبر 2021:
مغربی بیڑے، جسے بھارتی بحریہ کے ’سوارڈآرم‘ کے طور پر بھی جاناتا ہے، نے 27 دسمبر 2021 کو ریئر ایڈمرل اجے کوچر، این ایم کے ذریعہ ریئر ایڈمرل سمیر سکسینا، این ایم کو چھڑی سونپے جانے پر عہدے کی تبدیلی کا مشاہدہ کیا۔
ریئرایڈمیرل سکسینا یکم جولائی 1989 کو بھارتی بحریہ میں شامل ہوئے تھے۔ وہ قومی دفاعی اکادمی ، کھڈک واسلا ؛ ڈفینس سروسز اسٹاف کالج، ویلنگٹن اور نول وار کالج، نیو پورٹ ، یو ایس اے،کے سابق طالب علم ہیں ۔ نیوی گیشن اور ڈائرکشن کے ماہر، سکسینا کی تقرریوں میں آئی این ایس وِراٹ کی ڈائرکشن ٹیم کا حصہ ہونا اور بھارتی بحریہ کے جہاز کٹھار، گوداوری اور دہلی کے جہازرانی افسر کے طور پر خدمات انجام دینا شامل ہے۔ انہوں نے آئی این ایس ممبئی کے اگزیکیوٹیو افسر کے طور پر بھی خدمات انجام دیں۔ ان کی کمان کی مدت میں ماریشن کوسٹ گارڈ شپ گارڈین اور بھارتی بحریہ کے جہاز کولش اور میسور کی کمان شامل ہے۔موصوف نے قومی دفاعی اکادمی اور قیادت و طرزعمل کے مطالعہ کے مرکز میں تربیتی تقرریاں انجام دیں۔ ان کی اسٹاف تقرریوں میں ڈائرکٹوریٹ آف پرسنل میں ایک عہدہ اور بحریہ کے سربراہ کے نول اسسٹنٹ ، آئی ایچ کیو ایم او ڈی  میں غیر ملکی کو آپریشن کے پرنسپل ڈائرکٹرکے طورپر خدمات شامل ہیں۔وہ بھارتی ہائی کمیشن، لندن میں بحریہ کے مشیر بھی رہے۔ فلیگ رینک کے طور پر ترقی حاصل ہونے پر، 05 فروری 2020 کو ان کی تقرری بحری عملے کے اسسٹنٹ چیف  کے طور پر ہوئی۔
ریئر ایڈمیرل کوچر، این ایم نے نئی دہلی میں واقع ایچ کیو اے ٹی وی پی میں پروجیکٹ ڈائرکٹر  کے طور پر عہدہ سنبھالا۔
صدر جمہوریہ کا سکریٹریٹ
صدر جمہوریہ ہند نے پدم ایوارڈز 2023 تقسیم کیے
صدر جمہوریہ ہند، محترمہ دروپدی مرمو نے آج  راشٹرپتی بھون میں شہریوں کو اعزاز سے نوازنے کی ایک تقریب میں، نائب صدر جمہوریہ ہند، وزیر اعظم، وزیر داخلہ اور دیگر معزز شخصیات کی موجودگی میں سال 2023 کے لیے 3 پدم وبھوشن، 4 پدم بھوشن اور 47 پدم شری ایوارڈ تقسیم کیے۔
تقریب میں ایوارڈ حاصل کرنے والوں کی فہرست یہاں منسلک ہے
نائب صدر جمہوریہ ہند کا سکریٹریٹ
سندھو ملک کے لیے فخر اور اپنے جیسے نوجوان کھلاڑیوں کے لئے رول ماڈل ہیں: نائب صدر
وزیر اعظم کی جانب سے کی گئی فٹ انڈیا کی اپیل موزوں اور وقت کے حساب سے درست اور ضروری : نائب صدر
فٹ انڈیا کو ایک عوامی تحریک بنانے کی اپیل
نئی دہلی،31 اگست / نائب صدر جمہوریہ جناب ایم وینکیا نائیڈو نے کہا ہے کہ پی وی سندھو قوم کا فخر ہے اور وہ اپنے جیسے نوجوان کھلاڑیوں کے لئے مثالی شخصیت کی حامل ہیں۔
بی ڈبلیو ایف ورلڈ چیمپئن پی ۔وی۔ سندھو اپنے والدین کے ساتھ حیدرآباد میں نائب صدر کی رہائش گاہ پر ملاقات کے بعد میڈیا سے گفتگو کر رہی تھیں۔ محترمہ سندھو اس مقابلے میں سونے کا تمغہ جیتنے والی پہلی ہندوستانی ہیں۔
نائب صدر نے 24 سالہ بیڈ منٹن اسٹار کی سخت محنت ، لگن اور وابستگی کو سراہتے ہوئے کہا کہ سندھو پورے ملک کے عوام کے لئے تحریک کا ایک ذریعہ ہے۔
اپنے مقصد کو حاصل کرنے کے لئے خالص کھانے ، سخت نظم و ضبط کی مشق کے لئے سندھو کی تعریف کرتے ہوئے نائب صدر نے کہا کہ وزیر اعظم جناب نریندر مودی کے ذریعہ کی گئی فٹ انڈیا کی اپیل کو ایک قومی تحریک بننا چاہئے۔ وہ موزوں ، وقت کے مطابق اور ضروری ہے۔
نائب صدر نے کہا کہ ہندوستان کو آبادی سے متعلق فوائد حاصل ہیں۔ اس کی 65 فیصد آبادی 35 سال سے کم عمر کی ہے۔ انہوں نے کہا کہ ملک کو نئی بلندیوں پر لے جانے کے لئے صحت مند ، متحرک اور کارآمد نوجوان قوت کا ہونا ضروری ہے۔
نائب صدر نے کہا کہ فٹ انڈیا جیسی کوششیں ایک ایسے وقت میں انتہائی موزوں ہیں جب جدید طرز زندگی اور کھانے کی عادتوں میں تبدیلی کی وجہ سے ایسے امراض بڑھ رہے ہیں جو چھوت والے نہیں ہیں۔
انہوں نے کہا کہ جسم و دماغ کی تندرستی نہ صرف انسان کو چوکنا اور ہوشیار رکھتی ہے بلکہ اہداف کے حصول کے لئے تقویت بخشتی ہے اور معاشرتی طور پر مفید ہوتی ہے۔
انہوں نے زور دے کر کہا کہ ایک خوشحال قوم بننے کے لئے صحت مند قوم ایک لازمی شرط ہے۔
۔ ۔ ۔ ۔ ۔ ۔ ۔ ۔ ۔
(م ن ۔ رض۔ ت ح(
U-3971
(Visitor Counter : 34
ریلوے کی وزارت
شمسی اور ونڈ پاور سسٹم
نئی دہلی، 16/ستمبر 2020 ۔ ہندوستانی ریلوے میں دوسری چیزوں کے علاوہ شمسی توانائی والے پاور پلانٹ اور وِنڈ پاور پلانٹ لگانے کے لئے حکومت نے جو اقدامات کئے ہیں، وہ حسب ذیل ہیں:
- 102.8میگاواٹ کے چھتوں پر نصب کئے جانے والے پاور پلانٹ لگائے گئے۔
- 4.7میگاواٹ کے زمین پر لگائے جانے والے پاور پلانٹ شروع کئے گئے۔
- 50میگاواٹ کے زمین پر نصب کئے جانے والے پاور پلانٹ چھتیس گڑھ کے بھیلائی میں اور دو میگاواٹ کے پلانٹ ہریانہ کے دیوانہ میں لگائے جارہے ہیں۔
- شمسی پلانٹوں کا دائرہ مزید وسیع کرنے کے لئے ہندوستانی ریلوے اپنی خالی زمینوں پر 2030 تک 20 گیگاواٹ صلاحیت والے شمسی پلانٹ لگانے کا ارادہ رکھتا ہے۔
- 103.4میگاواٹ وِنڈ مل پلانٹس کا کام شروع کردیا گیا۔ زیادہ تر کام نجی شراکت داروں کے ذریعے ڈیولپر طرز پر کئے جارہے ہیں، جن میں ریلوے کو سرمایہ لگانے کی ضرورت نہیں ہے۔
ریلوے اور صنعت و تجارت کے وزیر جناب پیوش گوئل نے آج لوک سبھا میں ایک تحریری جواب میں یہ اطلاعات بہم پہنچائیں۔
وزیراعظم کا دفتر
وزیر اعظم 11 مارچ 2021 کو سوامی چدبھونندا جی کی بھگود گیتا کا Kindle ورژن لانچ کریں گے
وزیر اعظم شری نریندر مودی 11 مارچ، 2021  کو سوامی چدبھونندا جی کی بھگود گیتا کا Kindle ورژن لانچ کریں گے، اور اس موقع پر ورچؤل موڈ کے ذریعہ خطاب بھی کریں گے۔ سوامی چدبھونندا جی کی بھگود گیتا کی 5 لاکھ سے زائد کاپیوں کی فروخت کا جشن منانے کے لیے اس تقریب کا انعقاد کیا گیا ہے۔
سوامی چدبھونندا جی تھروپریتھورائی، تروچرپلی، تمل ناڈو میں شری رام کرشن تپونم آشرم کے بانی ہیں۔ سوامی جی نے ادبی ساخت کی تمام اصناف میں 186 کتابیں تصنیف کی ہیں۔ گیتا پر ان کا علمی کام اس موضوع کی ایک وسیع کتاب ہے۔ ان کے تبصروں کے ساتھ گیتا کا تمل ورژن 1951 میں شائع ہوا تھا، اس کے بعد 1965 میں انگریزی ورژن شائع ہوا۔ عقیدت مندوں نے تیلگو، اڑیا، جرمن اور جاپانی زبانوں میں اس کے ترجمے کیے ہیں۔
خواتین اور بچوں کی ترقیات کی وزارت
شادیوں کے رجسٹریشن کے لئے ڈاٹا بیس
نئی دہلی،25؍جولائی،خواتین اور بچوں کی ترقی کی وزیر محترمہ اسمرتی زوبین ایرانی نے آج راجیہ سبھا میں ایک سوال کا تحریری جواب دیتے ہوئے ایوان کو مطلع کیا کہ حکومت ہند نے وزارت خارجہ کے ذریعے 11 فروری 2019 کو راجیہ سبھا میں ایک بل پیش کیا تھا جس کا عنوان تھا ’’غیر مقیم ہندوستانیوں کی شادی کا رجسٹریشن بل 2019‘‘ ۔
اس بل میں  غیر مقیم ہندوستانیوں کے ذریعے شادیوں کا رجسٹریشن ،  پاسپورٹ قانون 1967 میں ترمیم ، اور  فوجداری قانون 1973 میں ترمیم کی تجویز ہے۔
غیر مقیم ہندوستانی  کے ساتھ شادی کے 30 دن کے اندر ہندو ستان یا بیرون ملک میں لازمی رجسٹریشن ، خاندان سے متعلق مختلف قوانین کے تحت حقوق کے بہتر نفاذ کے لئے این آر آئی شادیوں کا ڈاٹا بیس تیار کرنے میں مدد کرے گا ، جس سے شادی کے بعد خاوند ؍ بیوی کے ذریعے چھوڑے گئے ساتھی کے مختلف حقوق کے تحفظ میں مدد ملے گی۔
۔۔۔۔۔۔۔۔۔۔۔۔۔۔۔۔
۰۰۰۰۰۰۰۰

U-3423
(Visitor Counter : 36
کابینہ
ایس اے ٹی- ممبئی میں ٹکنیکل ممبر کے عہدے کو کابینہ کی منظوری
نئی دہلی، 7 مارچ /وزیراعظم جناب نریندر مودی کی صدارت میں کابینہ نے حکومت ہند کے سکریٹری کی عہدےکے مساوی سیکورٹی اپیلیٹ ٹرائبونل  میں ٹکنیکل ممبر کا عہدہ وضع کرنے کی تجویز کو منظوری دے دی ہے۔ اس عہدے کی تنخواہ 2 لاکھ 25 ہزار روپے  یا تنخواہ کمیشن کی ساتویں سفارشات کے مطابق تنخواہ میٹرکس کے لیول 17 کے مطابق ہوگی۔
فوائد:
اس نئے عہدے کی تشکیل سے ایس اے ٹی ممبئی میں اضافی بنچ بنانے میں سہولت ہوگی اور اس سے بھارت کے تمسکات اور ایکسچنج بورڈ ، انشورنس ریگولیٹری اور ڈیولپمنٹ اتھارٹی آف انڈیا  اور پنشن فنڈ ریگولیٹری نیز ڈیولپمنٹ اتھارٹی  کے سلسلہ میں ایس اے ٹی نے اپیلوں کی بڑھتی تعداد کا تیزی سے نمٹارا ہوگا اور اس سے سرمایہ کاروں ، پنشن یافتگان اور عوام کو کافی فائدہ پہنچے گا۔ سیکورٹی مارکیٹ اور بیمہ سیکٹر تیزی سے بڑھ رہا ہے۔ سیکورٹی مارکیٹ میں کاروبار کی تعداد میں اضافہ، بیمہ سیکٹر میں کلائنٹس کی تعداد میں اضافے کے ساتھ ساتھ شکایات کی تعداد میں بھی اضافہ ہورہا ہے۔ اس لئے یہ ضروری ہوگیا ہے کہ تیز رفتار ازالہ جاتی نظا م قائم ہو۔ جس سے بیمہ ، تمسکات مارکیٹ اور پنشن سے متعلق اپیل معاملات تیز رفتار کے ساتھ نبٹارا ہوگا اور اس سے عوام کا فائدہ ہوگا۔
۔۔۔۔۔۔۔۔۔۔۔
م ن ۔ ش س ۔ ج۔
U- 1430
(Visitor Counter : 64
صحت اور خاندانی بہبود کی وزارت
بھارت نے گزشتہ 24 گھنٹے میں 88 لاکھ 13 ہزار سے زیادہ کووڈ سے بچاؤ کے ٹیکے لگاکر ایک ہی دن میں سب سے زیادہ تعداد میں ٹیکے لگانے کا ایک نشانہ طے کیا ہے
بھارت نے مجموعی طورپر کووڈ -19سے بچاؤ کے 55 کروڑسے زیادہ ٹیکے لگاکر ایک سنگ میل طے کیا ہے
مارچ 2020سے صحتیابی کی شرح اب تک کی سب سے زیادہ  ہے
پچھلے 24 گھنٹے میں ایک ہی دن میں 25,166 ، نئے معاملے درج کئے گئے
بھارت میں 146 دن میں زیرعلاج مریضوں کی تعداد اب تک کی سب سے کم  ہے
متاثرہ معاملا ت کی تعداد کُل معاملوں کا 1.15 فیصد پر مشتمل ہے ، جو مارچ 2020سے سب سے کم ہے
گزشتہ 22 دن میں جانچ کے بعد متاثر پائے جانے والوں کی یومیہ شرح3 فیصد سے بھی کم  ہے
نئی دہلی17 اگست2021: ملک گیر ٹیکہ کاری مہم کے تحت بھارت میں گزشتہ 24 گھنٹے میں 88لاکھ 13ہزار سے زیادہ ویکسین کی خوراک دی گئی ہیں۔ ٹیکہ کاری مہم کے آغاز سے ایک ہی دن میں ٹیکہ لگائے جانے کی یہ سب سے بڑی تعداد ہے۔ اس کے ساتھ ساتھ بھارت نے کل تک55 کروڑ ٹیکے لگاکر ایک بڑا سنگ میل طےکیا ہے۔ آج صبح سات بجے تک حاصل عبوری رپورٹ کے مطابق 62,12,108 سیشنز کے ذریعہ مجموعی طور پر 55,47,30,609 ویکسین کی خوراکیں دی جاچکی ہیں۔
|
|
صحت کی دیکھ بھال کرنے والے کارکن
|
|
1st Dose
|
|
1,03,50,941
|
|
2nd Dose
|
|
81,20,754
|
|
پیش پیش رہنے والے کارکن
|
|
پہلی خوراک
|
|
1,82,86,002
|
|
دوسری خوراک
|
|
1,22,44,940
|
|
18سے 44سال کی عمر کےا فراد
|
|
پہلی خوراک
|
|
20,20,24,963
|
|
دوسری خوراک
|
|
1,61,02,484
|
|
45سے 59سال کی عمر کے افراد
|
|
پہلی خوراک
|
|
11,87,86,699
|
|
دوسری خوراک
|
|
4,64,06,915
|
|
60سال سے زیادہ عمر کے افراد
|
|
پہلی خوراک
|
|
8,17,46,204
|
|
دوسری خوراک
|
|
4,06,60,707
|
|
میزان
|
|
55,47,30,609
سبھی کو کووڈ -19سے بچاؤ کا ٹیکہ لگائے جانے کا نیا مرحلہ 21 جون 2021 کو شروع ہوا تھا۔ مرکزی حکومت ملک بھر میں کووڈ -19 ٹیکہ کاری کی رفتار کو وسعت دینے اور اس کا دائرہ بڑھانے کے لئے عہد بستہ ہے۔
بھارت میں سردست صحت یابی کی شرح 97.51 فیصد ہے ، جو مارچ 2020 سے سب سے زیادہ ہے۔ وبا ءکے آغاز سے متاثر ہونے والے افراد کی تعداد میں سے , 3,14,48,754 افراد پہلے ہی اس بیماری سے شفایاب ہوچکے ہیں۔ گزشتہ 24 گھنٹے میں 36,830 مریض شفایاب ہوچکے ہیں۔
بھارت میں یومیہ نئے معاملات کی تعداد (( 25,166 ہے ،جو 154 دنوں میں یومیہ درج کئے گئے معاملات کی سب سے کم تعداد ہے۔مسلسل 50 ویں دن یومیہ 50000سے بھی کم معاملے درج کئے گئے ہیں۔ایسا مرکز اور ریاستوں نیز مرکز کے زیر انتظام علاقوں کی جانب سے مشترکہ اور مسلسل کوششوں کا نتیجہ ہے۔
بھارت میں سردست متاثرہ معاملات کی تعداد 3,69,846 ہے ، جو 146دن میں سب سے کم تعداد ہے۔جانچ کے بعد متاثر پائے جانے والوں کی تعداد ملک میں مجموعی متاثرہ معاملات کامحض 1.15 فیصد ہے ، جو مارچ 2020 سے سب سے کم ہے۔
ملک بھر میں جانچ کی صلاحیت میں بڑی تعداد میں اضافہ کیا گیا ہے ۔ ملک میں پچھلے گھنٹے میں مجموعی طور پر 15,63, 985 نمونوں کی جانچ کی گئی ہے۔ بھارت میں اب تک 49.66 کروڑ  نمونوں کی جانچ کی گئی ہے۔
ایک طرف جب ملک بھر میں جانچ کی صلاحیت میں اضافہ کیا گیا ہے۔ جانچ کے بعد متاثر پائے جانے والے افراد کی ہفتہ وار شرح 1.98 فیصد ہے ، جو گزشتہ 53 دن میں 3فیصدسے بھی کم ہے۔ متاثر پائے جانے والے افراد کی یومیہ شرح بھی سردست 1.61فیصد ہے ، جو پچھلے 22دن میں 3فیصد سے بھی کم اور مسلسل 71 دنوں میں 5 فیصد سے بھی کم ہے ۔
وزیراعظم کا دفتر
وزیراعظم کا لداخ میں بس حادثے میں بھارتی فوجیوں کی ہلاکت پر اظہارافسوس
نئی دہلی،27 مئی ،2022
وزیر اعظم جناب نریندر مودی نے لداخ میں ایک بس حادثے میں ہندوستانی فوج کے جوانوں کی ہلاکت پر گہرے رنج و غم کا اظہار کیا ہے۔
وزیر اعظم نےایک ٹویٹ میں کہا;
‘‘لداخ میں بس حادثے سے غمزدہ ہوں، جس میں ہم نے اپنے بہادر فوجی جوانوں کو کھو دیا ہے۔ میرے خیالات سوگوار خاندانوں کے ساتھ ہیں۔ مجھے امید ہے کہ زخمی جلد ہی صحت یاب ہو ں گے۔ متاثرین کی ہر ممکن مدد کی جا رہی ہے۔’’
444444444444444
امور داخلہ کی وزارت
این ڈی آر ایف نے اپنا 15واں یوم تاسیس منایا
این ڈی آر ایف نے 3100 آپریشنز میں ایک لاکھ سے زائد لوگوں کی جان بچائی
نئی دہلی، 18 جنوری؍ قومی آفات سے نمٹنے والی فورس  نے آج یہاں اپنا 15واں یوم تاسیس منایا۔ امور داخلہ کے وزیر مملکت جناب نتیہ نند رائے اس موقع پر مہمان خصوصی تھے جبکہ این ڈی ایم کے ممبر سکریٹری جناب جی وی وی سرما بطور مہمان اعزازی شریک ہوئے۔
امور داخلہ کے وزیر مملکت جناب نتیہ نند رائے نےقومی آفات سے نمٹنے کے دوران انسانی جانوں اور قومی اثاثوں کی حفاظت کے لیے این ڈی آر ایف کے رول کی ستائش کرتے ہوئے کہا کہ وزیر اعظم جناب نریندر مودی اور مرکزی وزیر داخلہ جناب امت شاہ کو این ڈی آر ایف پر پورا بھروسہ ہے۔ اور یہ ہمیشہ ملک میں کسی بھی قسم کے آفات سے نمٹنے کے لیے پیش پیش رہا ہے۔ انھوں نے کہا کہ اس فورس نے آفات سے نمٹنے میں اپنی بے مثال پیشہ ورانہ صلاحیت اور بے لوث خدمات کے باعث قومی اور بین الاقوامی سطح پر شہرت اور مقبولیت حاصل کی ہے۔
15ویں یوم تاسیس پر مبارکباد دیتے ہوئے وزیر موصوف نے کہا کہ یہ فورس 2006 میں اپنے آغاز سے لے کر اب تک 3100 سے زیادہ مہموں میں 10 لاکھ سے زیادہ افراد کی جانیں بچائیں ہیں۔ اور آفات کے دوران 6.7 لاکھ افراد کو تباہی سے بحفاظت نکالا ہے۔
انھوں نے کہا کہ وزیر اعظم جناب نریندر مودی کو قوم کے تئیں این ڈی آر ایف کی خدمات پر فخر ہے اور آفات سے نمٹنے کے شعبے میں اس کا رول قابل ستائش ہے۔ وزیر موصوف نے کہا کہ گذشتہ چند برسوں میں اس فورس نے بہادری کے ساتھ متعدد چیلنجوں کاسامنا کرکے اور اعلیٰ سطح کی پیشہ ورانہ صلاحیت، عزم اور جانفشانی کا مظاہرہ کرکے متاثرہ لوگوں کی زندگی بچانے میں قابل ستائش کارنامہ انجام دیا ہے۔
وزیر موصوف نے یہ مشورہ بھی دیا کہ وزیر اعظم جناب نریندر مودی کی ہدایات پر عمل کرتے ہوئے این ڈی آر ایف کو ریاستی ایس ڈی آر ایف کے تعاون سے کام کرنا چاہیے اور آفات زدہ علاقوں کے قریب تمام دستیاب وسائل اور آلات کی اطلاع جمع کرنی چاہیے۔
این ڈی آر ایف کے تربیتی اور بیداری پروگراموں کے بارے میں بات کرتے ہوئے جناب نتیہ نند رائے نے کہا کہ این ڈی آر ایف نے اب تک 4000 سے زائد رضاکاروں کو ٹریننگ دی ہے اور ملک کے مختلف حصوں میں مقامی سطح پر 2024 تک 70000 ہزار سے زائد رضاکاروں کو تربیت دینے کا ہدف ہے۔
این ڈی ایم اے کے ممبر سکریٹری جناب جی وی وی سرما نے بھی این ڈی آر ایف کے عملے کی لگن اور جانفشانی کی تعریف کی اور آفت کے خطروں کو کم کرنے میں ان کی کوششوں کی ستائش کی۔ انھوں نے ایس ڈی آر ایف کے ساتھ صلاحیت سازی اور آفات سے نمٹنے کے لیے جدید آلات اور ٹیکنالوجی کے حصول پر بھی زور دیا۔
این ڈی آر ایف کے ڈائرکٹر جنرل جناب ایس این پردھان نے گذشتہ سال آفات سے متاثرہ ملک میں انسانی جانوں کو بچانے میں این ڈی آر ایف کے رول کی تعریف کرتے ہوئے کہا کہ آفت سے نمٹنے میں یہ فورس سب سے نمایاں ہے۔ اور یہ ہمیشہ ملک کے عوام کی توقعات پر پورا اترتی ہے۔
اس موقع پر امور داخلہ کے وزیر مملکت جناب نتیہ نندرائے نے امتیازی خدمات کا میڈل حاصل کرنے والوں کو میڈل نیزاسکول سیفٹی کے فاتح اور بہترین بٹالین اسپورٹس مقابلے کے لیے ٹرافیاں پیش کیں۔ اس موقع پر ایس او پی پر ایک کتابچہ کا اجرا بھی کیا گیا۔
‘‘شہری سیلاب اور چیلنجز’’ اور ‘‘بایولوجیکل ایمرجنسی اینڈ نیو ٹیکنالوجی اِن ڈساسٹرمینجمنٹ’’ کے موضوع پر ایک ورکشاپ کا بھی انعقاد کیا گیا۔ آفات سے نمٹنے کے ممتاز اداروں کے سربراہان، مرکزی پولیس فورس کے اعلیٰ افسران اور مختلف مرکزی ایجنسیوں کی جانی مانی شخصیات نے پروگرام میں شرکت کیں۔
۔ ۔ ۔ ۔ ۔ ۔ ۔ ۔ ۔
U. No. 255
(Visitor Counter : 62